ಈ ಹಿಂದೆ ಸ್ಪೈಡರ್-ನುಆನಲ್ಲಿ
ಏನದು?
ಅಲೌಕಿಕ ಶಕ್ತಿಯ ವ್ಯಕ್ತಿಗಳನ್ನು ಸಾಧಾರಣವಾಗಿಸುತ್ತೆ.
ರೂಬಿ ಸತ್ತಾಗಿನಿಂದ ನೀನು ಒಂದು ಕೂಪ ಸೇರಿಬಿಟ್ಟಿದ್ದೀಯ,
ಆಮೇಲೆ ಅಗೆಯುವುದನ್ನು ನಿಲ್ಲಿಸಿಯೇ ಇಲ್ಲ.
ಈಗ ಆ ಗಾರೆಯನ್ನು ಬಿಸಾಡುವ ಸಮಯ ಬಂದಿದೆ.
ನಾನು ಎಲ್ಲರಿಗೂ ಚುಚ್ಚಬೇಕಾಗುತ್ತೆ.
ಅವರೆಲ್ಲ ಮುಕ್ತರಾದ ಮೇಲೆ, ನನ್ನ ಸರದಿ.
ಇನ್ನು ಅನಾರೋಗ್ಯದ ಮಾಜಿ ಸೈನಿಕರಿರಲ್ಲ,
ಅವರ ಕಷ್ಟಗಳೂ ಇರಲ್ಲ. ದ ಸ್ಪೈಡರ್ ಕೂಡ ಇರಲ್ಲ.
ಇದೆಲ್ಲಾ ಏನು?
ಇವರೆಲ್ಲಾ ಸತ್ತಿದ್ದಾರೆ!
ವೈದ್ಯರ ಪ್ರಯೋಗಾಲಯಕ್ಕೆ ಹೋಗಿದ್ದೆವು.
- ಇದರಿಂದ ಹೊರಬರಲು ದಾರಿ ಇಲ್ಲ. - ನಿನಗದು ಗೊತ್ತಿಲ್ಲ.
ನಾನು ಸಿಲ್ವರ್‌ಮೇನ್‌ಗೆ ನಿಜ ಹೇಳಲ್ಲ, ಆದರೆ ಅವನು ಜಾಣ.
ಎಂದಾದರೂ ಅವನಿಗೆ ನೀನು ಮಾಡಿದ್ದು ತಿಳಿಯುತ್ತೆ.
ಇಲ್ಲ, ಈಗಲ್ಲ. ಬಾ.
ಒಳಗೆ ಬಾ. ಹೋಗೋಣ, ಹೋಗೋಣ!
ಅವನನ್ನು ವೈದ್ಯರ ಬಳಿ ಒಯ್ಯೋದು ಬೇಡವಾ?
ಇಲ್ಲ. ಅವನಿಗೆ ವಿಶ್ರಾಂತಿ ಬೇಕು ಅಷ್ಟೇ.
ಏನದು?
ಅದೇನೋ ಗೊತ್ತಿಲ್ಲ, ಆದರೆ ದೈತ್ಯ ಸೀದಾ ನೆಲಕ್ಕೆ ಬಿದ್ದ.
ಏನು ಮಾಡೋಣ, ಬಾಸ್?
ಸ್ಪೈಡರ್ ಅನ್ನು ಹುಡುಕೋಣ.
- ರೈಲಿಯನ್ನು ತನ್ನಿ. - ರೈಲಿಯನ್ನು ತನ್ನಿ.
ಪೀಠೋಪಕರಣ ಕ್ಯಾಮೆರಾಗಳು
ಬಿ. ರೈಲಿ ಖಾಸಗಿ ಪತ್ತೇದಾರಿ
ಈ ಮೂರ್ಖರನ್ನು ನೋಡು.
ಎಷ್ಟು ಕಳೆದುಹೋಗಿದ್ದಾರೆ.
ಗೊತ್ತಾ, ಒಂದಾನೊಂದು ಕಾಲದಲ್ಲಿ ನಾನೂ ಹೀಗೇ ಇದ್ದೆ.
ಅವರಿಗೆ ಕುರುಡು, ಅವರಿಗದು ಗೊತ್ತೂ ಇಲ್ಲ.
ದಿನೇ ದಿನೇ, ಕುರಿಮಂದೆಗಳಂತೆ ಯಾರದೋ ನಿಯಮಗಳನ್ನು ಅನುಸರಿಸುತ್ತಾ.
ದೇವರೇ, ಎಂದಾದರೂ ಬಾಯಿ ಮುಚ್ಚುತ್ತೀಯಾ?
ಇಲ್ಲ.
ಜಗತ್ತಿನಿಂದ ನನ್ನ ಭವ್ಯ ನುಡಿಮುತ್ತುಗಳನ್ನು ಯಾಕೆ ಕಿತ್ತುಕೊಳ್ಳಲಿ?
ಹೂಂ, ಅದು,
ನಿನ್ನ ಶಕ್ತಿ ಖಾಲಿ ಆಗಲಿದೆ, ನಿನಗದು ಇನ್ನೂ ತಿಳಿದಿಲ್ಲ.
ನಿನ್ನ ಶಕ್ತಿ ಖಾಲಿ ಆಗುತ್ತಿರಬಹುದು. ನನ್ನ ಬಲ ಹೆಚ್ಚುತ್ತಿದೆ ಅಷ್ಟೇ.
ಇಂತಹ ಸನ್ನಿವೇಶಗಳು…
ಒಳಾವಲೋಕನ ಮಾಡಿಸುತ್ತವೆ.
ನಾನು ಹೆಚ್ಚಾಗಿ ಮಾಡಲ್ಲ.
ಸ್ವತಃ ಕೊಚ್ಚಿಕೊಳ್ಳುವವನಲ್ಲ ನಾನು, ಆದರೆ…
ದೇವರೇ, ನಾನು ಹುಟ್ಟಿ ಬೆಳೆದ ಜಾಗ ನಿನಗೆ ತಿಳಿದಿದ್ದರೆ…
ಆ ಹಸಿವು, ಆ ಬಡತನ.
ಹುಟ್ಟುವ ಮೊದಲೇ ಇಬ್ಬರು ಅಣ್ಣಂದಿರನ್ನು ಕಳೆದುಕೊಂಡಿದ್ದೆ.
ಶುದ್ಧ ಹುಚ್ಚು ಆ ಅನುಭವ.
ಆ ಸಮಯದಿಂದ ಹೊರಬಂದ ಉಳಿದ ಮೂರ್ಖರಿಗೂ,
ನನಗೂ ಇರುವ ವ್ಯತ್ಯಾಸ ಏನು ಗೊತ್ತಾ?
ಜೂಜಾಡುವ ಧೈರ್ಯ. ಅಷ್ಟೇ.
ಶಕ್ತಿ ಅಲ್ಲ,
ಯುಕ್ತಿ ಅಲ್ಲ, ಕ್ರೌರ್ಯ ಅಲ್ಲ.
ಧೈರ್ಯ ಅಷ್ಟೇ.
ಮತ್ತು ಚಡಪಡಿಕೆ.
ಯಾವುದೂ ಸಾಲದು ಎಂಬ ವಿಚಲತೆ.
ನಾನು ನಿಲ್ಲುತ್ತಿರಲಿಲ್ಲ, ಸಾಕು ಅನ್ನುತ್ತಿರಲಿಲ್ಲ.
ನಿನಗೂ ಅದೇ ಸಲಹೆ ನೀಡುವೆ.
"ಇಷ್ಟು ಸಾಕು ಅನ್ನಬೇಡ."
ಎಂದೂ ಸಂತುಷ್ಟಳಾಗಬೇಡ.
ಕೊಟ್ಟಿದ್ದು ಸಾಕು ಅನ್ನಬೇಡ,
ಯಾಕೆಂದರೆ ನಿನಗೆ ಬೇಕಿರೋದು ಯಾರೂ ಎಂದೂ ಕೊಡಲ್ಲ.
ಅವರಿಗೆ ಏನು ಬೇಕೋ, ಅದನ್ನಷ್ಟೇ ಕೊಡುತ್ತಾರೆ, ಅವರ ಲಾಭಕ್ಕಾಗಿ.
ಅಷ್ಟು ಸಾಕು. ಕಥೆ ಮುಗಿಯಿತು.
ಮೂತ್ರಕ್ಕೆ ಹೋಗಿಬರುವೆ.
ನಾನು ಕ್ಯಾಟ್, ನಿನ್ನನ್ನು ಭೇಟಿಯಾಗಬೇಕು.
ದೇವರ ದಯೆ. ನೀನು ಬರಲ್ಲವೇನೋ ಅಂದುಕೊಂಡಿದ್ದೆ--
ಬೆನ್‌ಗೆ ಮೋಸ ಮಾಡಿದ್ದಕ್ಕೆ.
ನನಗದು ಆಗಲೇಬೇಕಿದ್ದದ್ದು.
ಮತ್ತಿದು ನನ್ನಿಂದ.
ಬೆನ್ ನಿನಗಾಗಿ ಎಲ್ಲವನ್ನೂ ಪಣಕ್ಕಿಟ್ಟ,
ಆದರೆ ನೀನದನ್ನು ಬಳಸಿ ಅವನಿಗೇ ದ್ರೋಹ ಬಗೆದೆ.
ಆ ವೈದ್ಯೆ ಅವನನ್ನು ಭಾಗ ಭಾಗವಾಗಿ ಕತ್ತರಿಸಿದಳು.
ಅವನಿಗೆ ನೋವುಂಟು ಮಾಡುತ್ತಾಳೆ ಅಂತ ಗೊತ್ತಿರಲಿಲ್ಲ, ನನ್ನಾಣೆ.
ಎಲ್ಲರ ಒಳಿತಿಗಾಗಿ ಅಂತ ಹಾಗೆ ಮಾಡಿದೆ.
ಬೆನ್ ಸ್ವತಃ ಹೇಳಿದ್ದ ಅವನಿಗೆ ದ…
ಈಗ ಅವನ ರಹಸ್ಯ ಮುಚ್ಚಿಡಬೇಕಾ ನಿನಗೆ?
ಫೇಬರ್‌ಗೆ ಬೆನ್ ಬಗ್ಗೆ ಹೇಳುವ ಹಕ್ಕು ನಿನಗಿರಲಿಲ್ಲ.
ನಾನದನ್ನು ಸರಿಪಡಿಸಬಹುದು.
- ಅಬ್ಬಬ್ಬಾ, ದೊಡ್ಡ ದೊಡ್ಡ ಮಾತುಗಳು. - ಇಲ್ಲ, ನನ್ನಾಣೆ. ನನ್ನನ್ನು ನಂಬು.
ಹೂಂ, ಒಮ್ಮೆ ನಂಬಿ ನೋಡಿದೆ.
ನೀನೊಬ್ಬ ಸುಳ್ಳಿ.
ಮೋಸಗಾತಿ.
ನಾನು ಪ್ರೀತಿಗಾಗಿ ಹಾಗೆ ಮಾಡಿದ್ದು.
ಯಾರ ಪ್ರೀತಿಗಾಗಿ?
ಫ್ಲಿಂಟ್.
ಆದರೆ ಬೆನ್ ಒಳ್ಳೆಯ ವ್ಯಕ್ತಿ.
ನಾನವನಿಗಾಗಿ ಇದನ್ನು ಸರಿಪಡಿಸುವೆ.
ಹೇಗೆ?
ಅವನು ನನಗೆ ಪ್ರತಿವಿಷ ಕೊಟ್ಟರೆ, ಫ್ಲಿಂಟ್ ಮತ್ತು ಡರ್ಕ್‌ಗೆ ನಾನದನ್ನು ಚುಚ್ಚುವೆ.
ಅವರಿಗೆ ಸಂದೇಹ ಬರದಂತೆ ನಾನು ಅವರ ಬಳಿ ಹೋಗಬಹುದು.
ಮತ್ತು ಇದರ ನಿರ್ಧಾರ ಮಾಡಬೇಕಿರೋದು ನೀನಲ್ಲ. ಬೆನ್ ನಿರ್ಧಾರ ಮಾಡಲಿ.
ಗೊತ್ತಾ, ನಾನು ಯೋಚಿಸುತ್ತಿದ್ದೆ.
ಆದರೆ ಯಾಕೆ?
ನೋಡಿದೆಯಾ? ಅದೇ ಸಮಸ್ಯೆ.
ನಾವು ಈ ಮುದುಕನ ಕೆಲಸ ಯಾಕೆ ಮಾಡುತ್ತಿದ್ದೇವೆ?
ಶಕ್ತಿ ಇರೋದು ನಮ್ಮಲ್ಲಿ ಅಲ್ವಾ?
ಅವನು ನಮಗೆ ಯಾಕೆ ಬೇಕು?
ನಿನಗೆ ನಿಷ್ಠೆ ಅಂದರೇನು ಗೊತ್ತಿಲ್ಲ ಅಂದುಕೊಳ್ಳುವೆ.
"ನಿಷ್ಠೆ." "ನಿಷ್ಠೆ."
ನೀನು ಏನನ್ನು ನಿಷ್ಠೆ ಅಂತ ಕರೆಯುತ್ತೀಯೋ ನಾನದನ್ನು ಅವನ ನಿಯಂತ್ರಣ ಅಂತ ಕರೆಯುತ್ತೇನೆ.
ಅವನ ಕೆಲಸ ನಾವು ಮಾಡಿದಾಗ, ನಮಗೇನು ಸಿಗುತ್ತೆ, ಅವನಿಗೇನು ಸಿಗುತ್ತೆ ಹೋಲಿಸು.
ನೀನು ಅವನ ಆದೇಶ ಪಾಲಿಸದಿದ್ದರೆ ಅವನು ನಿನಗೆ ಎಷ್ಟು ನಿಷ್ಠನಾಗಿರುತ್ತಾನೆ?
ಏನು ಗೊತ್ತಾ? ಅದಕ್ಕೆ ಉತ್ತರ ಹೇಳಬೇಡ.
ವಿನ್‌ಸ್ಟನ್ ಬಳಿ ಅದೇ ಪ್ರಶ್ನೆ ಕೇಳೋಣ.
ಅಯ್ಯೋ, ಆಗಲ್ಲ. ಅವನು ಸತ್ತುಹೋಗಿದ್ದಾನೆ.
ಅವಳು ಅವನ ಕಾರ್ಯದರ್ಶಿ ತಾನೇ?
ಹೂಂ. ಚೆನ್ನಾಗಿದ್ದಾಳೆ.
ಎಲ್ಲಿ ಹೋಗಿದ್ದೆ? ನಿನ್ನನ್ನು ಹುಡುಕಿ ಜನ ಬಂದಿದ್ದರು.
"ಜನ" ಬಂದಿದ್ದರಾ, ಯಾವ ಜನ ಬಂದಿದ್ದರು?
ರಾಬಿ ಜನ ಉದಾಹರಣೆಗೆ. ಬೆನ್ ಅವನ ಮನೆಯಲ್ಲಿದ್ದಾನೆ.
ರಾಬಿ ಸಾಕಾಗಿಹೋಗಿದೆ ಅನ್ನುತ್ತಿದ್ದ.
"ಅನ್ನುತ್ತಿದ್ದರು." "ಅನ್ನುತ್ತಿದ್ದರು."
- ಏನು? - ಗೌರವ.
ಅದು ಸಾಯಲಿ.
- ರೈಲಿ ಇನ್ವೆಸ್ಟಿಗೇಷನ್ಸ್-- - ಜಾನೆಟ್.
- ಹೇ, ಹ್ಯಾಂಕ್. - ನನ್ನಿಂದ ನಿನಗಿದು ತಿಳಿಯಲಿಲ್ಲ.
ಆದರೆ ನಿನ್ನ ಬಾಸ್ ಸಂಕಷ್ಟದಲ್ಲಿದ್ದಾನೆ.
ಅವನು ಏನು ಮಾಡಿದ್ದಾನೋ ಗೊತ್ತಿಲ್ಲ,
ಆದರೆ ಎಲ್ಲ ಪೊಲೀಸರೂ ಅವನಿಗಾಗಿ ಹುಡುಕುತ್ತಿದ್ದಾರೆ.
ನೇರವಾಗಿ ಮೇಯರ್ ಕೊಟ್ಟ ಆದೇಶ. ಜಾಗ್ರತೆ, ಚಿನ್ನ.
ಧನ್ಯವಾದ, ಹ್ಯಾಂಕ್.
ಅದನ್ನು ನಿಲ್ಲಿಸು, ಇಲ್ಲೇ ಇರು.
ಈಗ, ನಾನು ನಿರ್ದೇಶನ ಮಾಡುತ್ತಿದ್ದರೆ,
ಇದನ್ನು "ಅವಸರದ ಭೇಟಿ" ಅಂತ ಕರೆಯುತ್ತಿದ್ದೆ.
ಹೂಂ.
ರೋಗಿ ಹೇಗಿದ್ದಾನೆ?
ಬದುಕಿದ್ದಾನೆ.
ಆದರೆ ಶಕ್ತಿಗಳು ಇನ್ನೂ ಮರಳಿ ಬಂದಿಲ್ಲ. ಅವನಿಗೆ ಇನ್ನಷ್ಟು ವಿಶ್ರಾಂತಿ ಬೇಕು.
ಇನ್ನೂ ಬಾಳೆಹಣ್ಣಿನಂತೆ ಕಾಣುತ್ತಿದ್ದೀಯ.
ಹಣ್ಣು ಹಣ್ಣಾದ ಬಾಳೆಹಣ್ಣು. ಕಪ್ಪು ಕಲೆಗಳು ಮೂಡತೊಡಗಿವೆ.
ಹೂಂ, ಹಾಗೇ ಏನೋ.
ಹೇಗನಿಸುತ್ತಿದೆ?
ಕಾಣುವುದಕ್ಕಿಂತ ಕೆಟ್ಟದಾಗಿದೆ.
ಆ ಇನ್ನೊಬ್ಬ ಹೇಗಿದ್ದಾನೆ?
ನಯಾಗರಾ ಜಲಪಾತಕ್ಕೆ ಹೊರಟಿದ್ದಾನೆ. ತಾಯಿಯ ಜೊತೆ.
ಕೇಳು, ನಿನಗೇನೋ ಹೇಳಬೇಕು.
- ಕ್ಯಾಟ್ ನನ್ನನ್ನು ಭೇಟಿಗೆ ಕರೆದಳು. - ಏನು?
- ಯಾವಾಗ? - ಇಂದು ಸಂಜೆ.
ಪ್ರತಿವಿಷ ಅವಳಿಗೆ ಕೊಟ್ಟರೆ ಅವಳೇ ಫ್ಲಿಂಟ್‌ಗೆ ಚುಚ್ಚುತ್ತಾಳಂತೆ.
ಮತ್ತು ಆ ಲೇಡನ್‌ಗೆ ಸಹ.
ಅವರಿಗೆ ಸಂಶಯ ಬರದಂತೆ ಅವರ ಬಳಿಗೆ ಹೋಗಬಹುದು ಎಂದಳು.
ಒಮ್ಮೆ ನಂಬಿದ್ದು ಸಾಕು.
ಏನೋ ಗೊತ್ತಿಲ್ಲ.
ಅದು ಅಷ್ಟೇನೂ ಕೆಟ್ಟ ಉಪಾಯ ಅಲ್ಲ.
ಲಾನಿ ನಿನಗೆ ಎಷ್ಟು ಬಾರಿ ಹೊಡೆದ? ಆ ಮಹಿಳೆ ಈಗಷ್ಟೇ ನಿನಗೆ ಮೋಸ ಮಾಡಿದಳು.
- ಯಾತಕ್ಕಾಗಿ ಮೋಸ ಮಾಡಿದಳು? - ಫ್ಲಿಂಟ್‌ಗಾಗಿ.
- ಅವಳೇ ಹೇಳಿದಳು. - ನಿಜ, ಅವಳಿಗೆ ಫ್ಲಿಂಟ್‌ನನ್ನು ಉಳಿಸಬೇಕು.
ಇದು ಅವಳಿಗೆ ಸಹಾಯ ಮಾಡುತ್ತೆ ಅಂತ ಅವಳಿಗನಿಸಿದರೆ ಖಂಡಿತ ಇದನ್ನು ಮಾಡುತ್ತಾಳೆ.
ಯಾರು?
- "ಅಬ್ರಕಡಬ್ರಾ…" - ಅದು ಲೇಡನ್.
- "…ಬಾಗಿಲು ತೆಗೀ ಶೇಷಮ್ಮ" - ಇಲ್ಲೇನು ಮಾಡುತ್ತಿದ್ದಾನೆ?
"ಇಲ್ಲಾಂದ್ರೆ ಈಗಲೇ ನಿನ್ನ ಮನೆ ಸುಟ್ಟು,
ಬೂದಿ ಮಾಡಿಬಿಡುತ್ತೀನಿ.!"
ಧನ್ಯವಾದ! ಧನ್ಯವಾದ.
ಧನ್ಯವಾದ.
ದರಿದ್ರವಾಗಿ ಕಾಣುತ್ತಿದ್ದೀಯ.
- ಅದಕ್ಕೇನೀಗ? - ಅದಕ್ಕೇನೀಗ ಅಂತ ಆ ನಾಟಕ ನಿರ್ದೇಶಕನಿಗೆ ಹೇಳು.
ನನ್ನ ಗದ್ದ ಕತ್ತೆಯ ತಿಕದಂತೆ ಕಾಣುತ್ತೆ ಅಂದ.
ನಿನ್ನನ್ನು ಮುಂಚೆಯೂ ಎಲ್ಲೋ ನೋಡಿದ್ದೇನೆ.
ಹೌದು, ಕೆಲವು ರಾತ್ರಿಗಳ ಹಿಂದೆ, ಸಿಲ್ವರ್‌ಮೇನ್‌ನ ಬಂಗಲೆಯಲ್ಲಿ.
ನಿನಗಾಗಿ ನಟನೆಯ ಬಗ್ಗೆ ಒಂದು ಹಾಡನ್ನೂ ಹಾಡಿದೆ. ಯಾಕೆ, ಇಷ್ಟ ಆಗಲಿಲ್ವಾ?
ಇಲ್ಲ, ಇಲ್ಲ, ಇಲ್ಲ. ಅದಕ್ಕೆ ಮುಂಚೆಯೂ ನೋಡಿದ್ದೇನೆ.
ನೀನು ಬೇರೆಯವರ ಹೆಂಡತಿಯ ಜೊತೆ ಮಲಗಿರಬೇಕು.
ನಿನಗೇನಾಯಿತು ಅದನ್ನು ಹೇಳು.
ಯಾರದೋ ಚಿತ್ರ ತೆಗೆದುಕೊಳ್ಳಲು ಹೋಗಿದ್ದೆ.
ನಿಮಗೇನು ಬೇಕು?
ಇವನು.
ಎದ್ದೇಳು. ಬಾಸ್ ನಿನ್ನ ಜೊತೆ ಮಾತಾಡಬೇಕಂತೆ.
ಮಾತುಕತೆ ಮಾತಾ, ಕತೆ ಮುಗಿಸೋ ಮಾತಾ?
ನನ್ನ ಗೆಳೆಯರಿಗೆ ಎಂತಹ ವಿದಾಯ ಹೇಳಬೇಕು ಅಂತ ನನಗೆ ಗೊತ್ತಾಗಬೇಕು.
ಇನ್ನೂ ಉಯಿಲು ಬರೆಯುವ ಬಗ್ಗೆ ನೀನು ಯೋಚಿಸಬೇಕಿಲ್ಲ ಅಂದುಕೊಳ್ಳುವೆ.
ಈಗ, ಎದ್ದೇಳು.
ಸರಿ, ಬರುತ್ತಿದ್ದೇನೆ. ಬರುತ್ತಿದ್ದೇನೆ. ಮೊದಲು ನನ್ನ ಕೋಟು ಎತ್ತಿಕೊಳ್ಳುವೆ.
ಬೇಕಿಲ್ಲ, ನಿನ್ನನ್ನು ಬೆಚ್ಚಗೆ ಇಟ್ಟಿರುತ್ತೇವೆ.
ಮಾರ್ವೆಲ್ ಕಾಮಿಕ್ಸ್ ಆಧಾರಿತ
"ಸ್ಪೈಡರ್-ನುಆ"
ಆಲ್ಕೋವ್
ಹೇ, ರೈಲಿ, ನನ್ನ ಮಾತು ಕೇಳುತ್ತಿದೆಯಾ?
ವಿಷಯ ಏನೆಂದರೆ, ನೀನು ಸುಮ್ಮನೆ ಕೇಳಬಹುದಿತ್ತು.
ನಾವು ಗೆಳೆಯರು ಅಂದುಕೊಂಡಿದ್ದೆ.
ಖಂಡಿತ ಗೆಳೆಯರೇ.
ಆದರೆ ಇದು ಸ್ವಲ್ಪ ತುರ್ತು ವಿಷಯ.
ನಿನ್ನ ಗೆಳೆಯ ನಗರ ತುಂಬಾ ಓಡಾಡಿಕೊಂಡು
ನನ್ನ ಸೈನಿಕರನ್ನು ನೆಲಸಮ ಮಾಡೋದು ನನಗೆ ಬೇಕಿರಲಿಲ್ಲ.
ಹಾಗಾಗಿ ದೂರವಾಣಿ ತಗೋ, ನಿನ್ನ ಗೆಳೆಯ ಸ್ಪೈಡರ್ ಜೊತೆ ಮಾತಾಡು.
ಇಲ್ಲ, ಹಾಗೆ ಮಾಡಲು ಆಗಲ್ಲ.
ಏನಂದೆ?
ನನಗೆ ಸ್ಪೈಡರ್ ಜೊತೆ ಮಾತಾಡೋ ಮನಸ್ಸಿಲ್ಲ.
ನಿಜ ಏನೆಂದರೆ, ಅವನು ದೂರವಾಣಿಗೆ ಸಿಕ್ಕೋದು ಸ್ವಲ್ಪ ಕಷ್ಟ.
"ಗೆಳೆಯ, ಸ್ವಲ್ಪ ಮುಖವಾಡ ತೆಗೆಯುವೆಯಾ? ನೀನು ಹೇಳೋದು ಕೇಳುತ್ತಿಲ್ಲ."
ಇದೇನು ತಮಾಷೆನಾ? ನನಗೆ ಅರ್ಥವಾಗದ ಹಾಸ್ಯಚಟಾಕಿನಾ?
ಇಲ್ಲ, ನಿಜವಾಗಲೂ.
ಅವನು ಮಾತಾಡೋ ಅರ್ಧಕ್ಕರ್ಧ ಮಾತು ಅರ್ಥ ಆಗಲ್ಲ.
ನೀನವನನ್ನು ನೋಡಿದ್ದೀಯ. ಅವನು ಮುಖದ ಮೇಲೂ ಕಾಲುಚೀಲ ಹಾಕುತ್ತಾನೆ.
ನಾನು ಮೊದಲೇ ಒಮ್ಮೆ ನಿನಗೆ ಹೇಳಿದ್ದೆ,
ನಿನ್ನ ನಾಲಗೆ ನಿನ್ನ ಅಂತ್ಯಕ್ಕೆ ಕಾರಣವಾಗುತ್ತೆ ಅಂತ.
ಅದು ಇಂದೇ ಆಗುತ್ತೆ ಅನಿಸುತ್ತೆ.
ಇಲ್ಲ, ನಿನಗೆ ನಾನು ಬೇಕು. ಇದು ಚೌಕಾಶಿ.
ನಿನಗೆ ಸ್ಪೈಡರ್ ಬೇಕು, ಅರ್ಥಾತ್ ನಿನಗೆ ನಾನು ಬೇಕು.
ರೆಸ್ ಇಪ್ಸ ಲೋಕೂಟರ್…
ನನಗೆ ಅಷ್ಟೇ ಲ್ಯಾಟಿನ್ ಬರೋದು.
ಅಲ್ಲದೆ, ಜನರು ಮಾತಾಡಿಕೊಳ್ಳುತ್ತಿದ್ದರು, ಮೇಯರ್ ಮೋರಿಸ್ ಕೂಡ
ದ ಸ್ಪೈಡರ್ ಅನ್ನು ಹುಡುಕುತ್ತಿದ್ದಾನಂತೆ.
ಎಲ್ಲಾ ಕಡೆ ಇಂದ ದುಡ್ಡಿನ ಸುರಿಮಳೆ.
ದುಡ್ಡೇ ಕಾಣದ ಖಾಸಗಿ ಪತ್ತೇದಾರಿ ಏನು ತಾನೇ ಮಾಡಬಹುದು?
ಸರಿ, ಹಾಗಾದರೆ 500 ಡಾಲರ್.
ನಾನಂದುಕೊಳ್ಳುತ್ತಿದ್ದ ಸಂಖ್ಯೆ ಐದರಿಂದ ಶುರು ಆಗುತ್ತೆ,
ಆದರೆ ನೂರರಲ್ಲಿ ಅಂತ್ಯ ಆಗಲ್ಲ.
ಜಾಗ್ರತೆ, ಗೆಳೆಯ.
ನಾನು ನಿನಗೆ ಹಣ ಕೊಟ್ಟರೆ ಸಾಕಾ, ಕೆಲಸ ಮುಗಿದ ಮೇಲೆ ನೀನು ಬದುಕುಳಿಯೋದು ಬೇಡವಾ?
ಅದೇ ವಿಷಯ.
ನನಗೆ ಬದುಕಬೇಕು, ಚೆನ್ನಾಗಿ. ಅದಕ್ಕೆ ಹಣ ಬೇಕು.
ಮೊದಲು ನಾನು ಸ್ಯಾಂಟೋರಿನಿ ಅಂದುಕೊಂಡೆ. ಆದರೆ ಇಲ್ಲ.
ಆದರೆ ಈಗ ಫ್ರಾನ್ಸ್ ಸುರಕ್ಷಿತ, ಪ್ರಣಯದಾಯಕ ಅನಿಸುತ್ತೆ.
ನನ್ನಂತಹ ನಾಲಗೆ ಇರುವವನಿಗೂ.
- 1,000 ಡಾಲರ್. - ಹತ್ತು ಸಾವಿರ ಕೇಳಿದರೂ ನಿನಗದು ಒಂದು ಹನಿಯಂತೆ.
ಇದು ತತ್ತ್ವಗಳ ಬಗ್ಗೆ, ಹುಡುಗ. ನೀನೇ ಹೇಳಿದಂತೆ, ನಾವು ಚೌಕಾಶಿ ಮಾಡುತ್ತಿದ್ದೇವೆ.
- ಮೂರು. - ಎರಡು.
ಒಪ್ಪಿಗೆ.
ಸರಿ, ಈಗ ಅದು ಇತ್ಯರ್ಥವಾಗಿದೆ. ಕ್ಯಾಟ್, ಒಬ್ಬ ಚಿನ್ನದ ಹುಡುಗಿಯಂತೆ
ನನಗೂ, ಮಿಸ್ಟರ್ ಬರ್ನ್ ಅವರಿಗೂ ಒಂದು ಗ್ಲಾಸು ಗ್ರೀನ್ ಸ್ಪಾಟ್ ತರುವೆಯಾ?
ಇವನಿಗೊಂದು ದೂರವಾಣಿ ತಂದುಕೊಡಿ.
ಒಂದಕ್ಕೂ ಈ ಕೆಲಸ ಮಾಡುತ್ತಿದ್ದೆ.
ನಾನು ಖುಷಿಯಿಂದ ಹತ್ತು ಕೊಡುತ್ತಿದ್ದೆ.
ರಿಂಗಣಿಸುತ್ತಿದೆ.
ಹಾಯ್, ನಾನು ಬೆನ್.
ಹೂಂ, ಗೊತ್ತು, ಗೊತ್ತು, ಇಷ್ಟು ತಡವಾಗಿ ಕರೆ ಮಾಡಿದ್ದಕ್ಕೆ ಕ್ಷಮಿಸು, ನಾನು…
ಏನು?
ಏನು ಮಾಡಿದೆ?
ಅದ್ಭುತ.
ಸರಿ. ಕೇಳು, ನಾನು ಸಿಲ್ವರ್‌ಮೇನ್ ಜೊತೆ ಇದ್ದೇನೆ--
ಆ ದಿನದ ಬಗ್ಗೆ ಬೇಜಾರು ಬೇಡ ಅನ್ನು.
ಆದದ್ದನ್ನು ಮರೆತು ಮುನ್ನಡೆಯಬೇಕು. ಅವನಿಗೆ ಹೇಳು.
ಅವನು ಹೇಳುತ್ತಿದ್ದಾನೆ
ಆ ದಿನದ ಬಗ್ಗೆ ಬೇಜಾರು ಬೇಡವಂತೆ…
ಆದದ್ದನ್ನು ಮರೆಯುವ ಬಗ್ಗೆ ಹೇಳು.
ಆದದ್ದನ್ನು ಮರೆತು ಅದೇನೋ…
ಅದೇನೋ, ಮತ್ತು ನಾನು…
ನಾನು ಅವನ ಜೊತೆ ಮಾತಾಡಬೇಕು ಅಷ್ಟೇ ಅಂತ ಹೇಳು.
- ಮಾತಾಡಬೇಕು ಅಷ್ಟೇ ಅಂತೆ. - ಅವನಿಗೆ ಹೇಳು--
ಒಂದು ಕೆಲಸ ಮಾಡು. ನೀನೇ ಹೇಳು.
ಮಿಸ್ಟರ್ ಸ್ಪೈಡರ್, ಸರ್.
ಹೂಂ, ಇದಕ್ಕಿಂತ ಮುಂಚೆ ನಡೆದ
ಎಲ್ಲ ವಿಷಯಗಳನ್ನು ಪರಿಗಣಿಸಿ ಹೇಳಬೇಕಾಗುತ್ತೆ.
ಹಾಗೆ ಯಾಕೆ ಮಾತಾಡುತ್ತಿದ್ದೀಯ?
ಬೆನ್ ಥರ ಮಾತಾಡುತ್ತಿದ್ದೇನೆ.
ಬೆನ್ ರೈಲಿ ಜೀವ. ಇನ್ನೇನು?
ಆ ಸಂಬಂಧವನ್ನು ಕಡೆಗಣಿಸುವ ತಪ್ಪು ಮಾಡಬೇಡ.
ಸರಿ, ಒಪ್ಪಿದೆ.
ಬರುತ್ತೇನೆ.
ಏನು?
ಅವನಿಗೆ ಪ್ರತಿವಿಷ ಬೇಕಂತೆ,
ದ ಸ್ಪೈಡರ್ ಅದನ್ನು ತೆಗೆದುಕೊಂಡು ಹೋಗಬೇಕಂತೆ.
- ಅವನು ಬರುತ್ತಿದ್ದಾನೆ. - ಅದ್ಭುತ.
ಮತ್ತು, ಈಗ, ನಿನಗೆ ಅಭ್ಯಂತರವಿಲ್ಲದಿದ್ದರೆ, ನನಗೆ ನನ್ನ ಹಣ ಬೇಕು.
ಅಥವಾ, ಫ್ರಾನ್ಸ್‌ನಲ್ಲಿ ಹೇಳುವಂತೆ, ನನ್ನ ಡೇಹ್ ಮೇಹ್ ಬೇಕು.
ಚೆನ್ನಾಗಿತ್ತು.
ಆದರೆ ಹಣ ದ ಸ್ಪೈಡರ್ ಬಂದರೆ ಮಾತ್ರ ಸಿಗೋದು. ಕರೆ ಮಾಡಿದ್ದಕ್ಕೆ ಮಾತ್ರವಲ್ಲ.
ಸರಿ. ಹಾಗಾದರೆ, ಇನ್ನೊಂದು ಸುತ್ತು ಕುಡಿಯೋಣ.
ಸಾಮಾನ್ಯ ಜನರಿಗೆ ಸಿಗದಂತಹದ್ದು ಅಲ್ಲಿ ಇನ್ನೂ ಏನೇನು ಇವೆ?
ಅಮೆರಿಕದ ಮದ್ಯ ಪ್ರಯತ್ನಿಸುವೆಯಾ?
ಸ್ವಲ್ಪ ಬರ್ಬನ್, ಅದು ಸಾಕಾಗಲ್ವಾ ನಿನಗೆ?
ಬಾಜಿ ಕಟ್ಟುವೆ, ದ ಸ್ಪೈಡರ್ ಬರಲ್ಲ.
ಅವನು ಜಾಣನಾದರೆ, ಖಂಡಿತ ಬರಲ್ಲ.
ಅಷ್ಟಕ್ಕೂ ನಿಮಗೆ ಸ್ಪೈಡರ್ ಯಾಕೆ ಬೇಕು? ಅವನು ಈಗ ಮುದುಕನಾಗಿದ್ದಾನೆ.
ಯಾಕೆ ಹಾಗೆ ಹೇಳುತ್ತಿದ್ದೀಯ? ಅವನು ಈಗಲೂ ಕಟ್ಟುಮಸ್ತು ಕಾಣುತ್ತಾನೆ.
ಅಲ್ಲದೆ, ಏನೂ ತೊಂದರೆಯಿಲ್ಲದೆ, ಆ ಕೋಡಂಗಿಯನ್ನು ಸೋಲಿಸಿದ.
ಸ್ಪೈಡರ್ ನನಗೆ ಕೆಲಸ ಮಾಡುವಲ್ಲಿ
ಆಸಕ್ತಿ ತೋರುತ್ತಾನೆ ಅನಿಸುತ್ತಾ?
ಅವನು ವಿರೋಧಿಯ ಬೆಂಬಲ ನಿಂತಿದ್ದನ್ನು ನಾನು ಮರೆಯಲು ಸಿದ್ಧ.
ನನಗೆ ಖಂಡಿತ ಗೊತ್ತಿಲ್ಲ.
ಸ್ಪೈಡರ್ ಅವನಿಗೇನು ಬೇಕೋ ಅದನ್ನೇ ಮಾಡೋದು.
ತುಂಬಾ ಕಿರಿಕಿರಿಯ ಮನುಷ್ಯ ಅವನು.
- ಏನು ಮಾಡುತ್ತಿದ್ದೀಯ? - ಪ್ರಯಾಣಕ್ಕಾಗಿ ಹಣ ಮಾಡಿಕೊಳ್ಳುತ್ತಿದ್ದೇನೆ.
ನಿನ್ನನ್ನೂ ಕರೆಯುತ್ತಿದ್ದೆ, ಆದರೆ ಕೊನೆ ಬಾರಿ ಏನಾಯಿತು ಗೊತ್ತಲ್ಲಾ?
ಸಿಲ್ವರ್‌ಮೇನ್‌ಗೆ ನೀನೇ ದ ಸ್ಪೈಡರ್ ಅಂತ ನಾನು ಹೇಳಬಹುದಿತ್ತು.
ನೀನೇ ಅವನಿಗೆ ಮೋಸ ಮಾಡಿದವಳು ಅಂತ ನಾನೂ ಹೇಳಬಹುದಿತ್ತು.
ಈಗಲೂ ಹೇಳಬಹುದು.
ನಮ್ಮಿಬ್ಬರಿಗೂ ನಮ್ಮದೇ ಆದ ರಹಸ್ಯಗಳಿವೆ ಅಂತಾಯಿತು.
ಸ್ಪೈಡರ್ ಬಂದಾಗ ನಾನು ಹೇಳದೆ ನೀವು ಏನೂ ಮಾಡುವಂತಿಲ್ಲ.
ನಾನು ಖಂಡಿತ ಅವನನ್ನು ಎಲ್ಲೋ ನೋಡಿದ್ದೇನೆ.
ಗಮನ ಕೊಡು. ನಾನು ಸಂಕೇತ ನೀಡೋವರೆಗೂ ಏನೂ ಮಾಡಬಾರದು.
ಅರ್ಥ ಆಯಿತಾ?
ಆಯಿತು, ಧಣಿಗಳೇ.
ಮತ್ತೆ, ಪ್ರತಿವಿಷವನ್ನು ನನಗೆ ಕೊಡುವೆಯಾ?
ಚೆನ್ನಾಗಿ ಗಮನ ಸೆಳೆಯುತ್ತಿದ್ದೀಯ, ನಾನು ಈಗಲೇ ಅದನ್ನು ಚುಚ್ಚಬಹುದು.
ತಮಾಷೆ ಏನೆಂದರೆ, ನನಗೆ ನಿನ್ನ ಮೇಲೆ ನಂಬಿಕೆ ಇದೆ, ಆದರೆ ಪ್ರತಿವಿಷ ಇಲ್ಲ.
- ನಿಜವಾಗಲೂ? - ನಿಮ್ಮಿಬ್ಬರದ್ದು ಏನು ಪಿಸುಮಾತು?
ನಾನು ಕ್ಯಾಟ್‌ಗೆ ಫ್ರೆಂಚ್ ದ್ವೀಪದ ಬಗ್ಗೆ ಹೇಳುತ್ತಿದ್ದೆ,
ಅಲ್ಲೇ ನಾನು ನೀವು ಕೊಡೋ ಹಣ ಉಡಾಯಿಸಬೇಕು ಅಂತ ಇರೋದು.
ಸುಂದರ ಮರಳಿನ ಕಡಲತೀರಗಳು,
ಹಸಿರು ಕಣಿವೆಗಳು, ತಪ್ಪಲಿನ ಮನೆಗಳು…
- ನೀರಸವಾಗಿದೆ. - ನಿಜ. ಒಂಟಿಯಾಗಿರಲು ಹೇಳಿ ಮಾಡಿಸಿದ ಜಾಗ.
- ಚಿಯರ್ಸ್. - ಶುಭವಾಗಲಿ.
ಅಲ್ಲಿಂದಲೇ ನನಗೆ ನೀನು ಗೊತ್ತಿರೋದು.
ಫ್ರಾನ್ಸ್.
ಏನು ಹೇಳುತ್ತಿದ್ದೀಯೋ ಗೊತ್ತಾಗುತ್ತಿಲ್ಲ.
ನಾನೊಬ್ಬ ಪತ್ತೇದಾರಿ, ಹಾಗಾಗಿ ಬಾಯಿ ಮುಚ್ಚು!
ಇಲ್ಲ, ಇಲ್ಲ, ಇಲ್ಲ. ನನಗೆ ಖಚಿತವಾಗಿ ಗೊತ್ತು.
ಮೂಸ್-ಆರ್ಗಾನ್.
ನೀನೇ ನಮ್ಮನ್ನು ಒತ್ತೆಯಾಳು ಶಿಬಿರದಿಂದ ರಕ್ಷಿಸಿದವನು.
ಒಂದು ನಿಮಿಷ. ನಿಮಗೆ ಪರಸ್ಪರ ಪರಿಚಯವಿದೆಯಾ?
ಹೂಂ. ಫ್ಲಿಂಟ್‌ಗೆ ಸಹ ಇವನು ಗೊತ್ತು.
ನೀವು ಕುಡಿದ ಮತ್ತಿನಲ್ಲಿರಬೇಕು.
ನಾನು ಕುಡಿಯೋದೇ ಇಲ್ಲ.
ನೀವು ಹೇಳುತ್ತಿರೋದು ಏನು?
ನಮ್ಮ ಖಾಸಗಿ ಪತ್ತೇದಾರಿ ನಿಮ್ಮಿಬ್ಬರ ಒತ್ತೆಯಾಳು ಶಿಬಿರದಲ್ಲಿ ಇದ್ದನಾ?
ಲಾನಿ ಕೂಡ ಅಲ್ಲೇ ಇದ್ದ.
ಆಡಿಸನ್ ಕೂಡ.
ಬೇರೆ ಮಾತಲ್ಲಿ ಹೇಳೋದಾದರೆ,
ನಿಮ್ಮ ಮೇಲೆ ಪ್ರಯೋಗ ನಡೆಯುವಲ್ಲಿ ಇವನೂ ಇದ್ದ,
ಮತ್ತು ಇವನೇ ಸ್ಪೈಡರ್‌ನ ಅತ್ಯುತ್ತಮ ಗೆಳೆಯ ಕೂಡನಾ?
ಸ್ಪೈಡರ್ ಇನ್ನೂ ಬರದಿರಲು ಕಾರಣ
ಅವನು ಈಗಾಗಲೇ ಇಲ್ಲಿ ನಮ್ಮ ಮಧ್ಯೆ ಕುಳಿತಿರೋದಾ?
ನೀವು ಏನೇನೋ ಕಥೆ ಹೆಣೆಯುತ್ತಿದ್ದೀರ.
ದ ಸ್ಪೈಡರ್ ನನಗೆ ಗೆಳೆಯನಾಗಿರಲು ಕಾರಣ…
ನಾನೇ ಮೂಸ್-ಆರ್ಗಾನ್‌ನಲ್ಲಿ ಅವನ ಜೀವ ಉಳಿಸಿದ್ದು.
ಹೂಂ, ನಿಜ. ಇದೇನೋ ದೊಡ್ಡ ಪಿತೂರಿ ಅಲ್ಲ.
ಹಾಗಾ ವಿಷಯ?
ಹಾಗೇ ವಿಷಯ.
ಏನು ಮಾಡುತ್ತಿದ್ದೀಯ?
ನಿನ್ನ ಗಮನ ನನ್ನ ಮೇಲಿಟ್ಟು,
ಕಿವಿಗಳನ್ನು ಬೆರಳುಗಳಿಂದ ಮುಚ್ಚಿ, ನನ್ನ ಆತ್ಮವನ್ನು ಇಣುಕಿ ನೋಡುತ್ತೀಯಾ?
ಇಲ್ಲ, ನಮಗೆ ಆ ಮಾಂತ್ರಿಕತೆ ಬೇಕಿಲ್ಲ ಅಂದುಕೊಳ್ಳುವೆ.
ಅದನ್ನು ಮಕ್ಕಳ ಹುಟ್ಟುಹಬ್ಬಕ್ಕಾಗಿಯೇ ಉಳಿಸೋಣ.
ಸರಿ, ಮತ್ತೇನು? ನನ್ನ ಜೇಬುಗಳನ್ನು ಪರಿಶೀಲಿಸುವೆಯಾ, ಅಥವಾ ನನ್ನ ರಸೀದಿಗಳನ್ನಾ?
ತಗೋ, ಇದನ್ನು ಇನ್ನಷ್ಟು ಸುಲಭ ಮಾಡುವೆ. ನನನ್ ಬಳಿ ಒಂದು ನಾಣ್ಯ ಇದೆ ಮತ್ತು…
ಒಂದಲ್ಲ, ಎರಡು ತಿಂಡಿ ಪೊಟ್ಟಣ ಇದೆ.
ನೀನು ಒತ್ತಡದಲ್ಲಿ ಚಿಂತೆ ಮಾಡಲ್ಲ, ಆದರೆ ವಿಷಯ ಇದು.
ನಾನೂ ಸ್ವಲ್ಪ ನಿನ್ನಂತೆಯೇ. ಒಬ್ಬ ಪತ್ತೇದಾರಿ.
ಗಮನಿಸುತ್ತೇನೆ. ಆಲಿಸುತ್ತೇನೆ.
ವಿಷಯಗಳನ್ನು ಇಲ್ಲಿ ಇಟ್ಟುಕೊಳ್ಳುತ್ತೇನೆ.
ಇನ್ನೊಂದು ಗ್ಲಾಸು ತರುವೆಯಾ, ಚಿನ್ನ?
ಖಂಡಿತ ಬೇಕು.
ಮತ್ತು ನಿನ್ನಂತೆಯೇ,
ನಾನು ನನಗೆ ಮಾತ್ರ ನಿಷ್ಠಾವಂತ.
ಹಾಗಾಗಿ, ನನಗೆ ನೀನು ಬೆನ್ ರೈಲಿ
ದ ಸ್ಪೈಡರ್ ಹೌದೋ ಅಲ್ಲವೋ ಅಂತ ತಿಳಿಯಬೇಕೆಂದರೆ,
ನಾನದನ್ನು ತಿಳಿದೇ ತೀರುವೆ. ಪರಿಣಾಮ ಏನೇ ಇರಲಿ.
- ನಾನು ಹೇಳಿದ್ದು ಅರ್ಥ ಆಯಿತಾ? - ಅರ್ಥ ಆಗಲಿಲ್ಲ.
ಕೂರು.
ನೋಡು, ನನಗೆ ಕಾಣುವಂತೆ ವಿಷಯ ಇದು.
ಬೆನ್ ರೈಲಿ ಒಬ್ಬ ಖಾಸಗಿ ಪತ್ತೇದಾರಿ,
ಅವನಿಗೆ ತನ್ನ ಬಗ್ಗೆ ಬಿಟ್ಟು ಬೇರೆ ಯಾರ ಬಗ್ಗೆಯೂ ಚಿಂತೆಯಿಲ್ಲ.
ಆದರೆ ದ ಸ್ಪೈಡರ್ ಇತರರ ಬಗ್ಗೆ ಕಾಳಜಿ ವಹಿಸುವವನು.
ಅಮಾಯಕರ ಸಾವು ಕಂಡರೆ ಸುಮ್ಮನಿರಲ್ಲ ಅವನು.
ನೋಡಿಕೊಂಡು ಸುಮ್ಮನಿರಲ್ಲ, ಅವನು ಅದರ ಬಗ್ಗೆ ಏನಾದರೂ ಮಾಡಬಹುದೆಂದರೆ ಮಾಡೇ ಮಾಡುತ್ತಾನೆ.
ನನಗದರ ಬಗ್ಗೆ ಗೊತ್ತಿಲ್ಲ.
ನನಗೆ ಗೊತ್ತು.
ನಿನ್ನ ಬಂದೂಕು ಕೊಡು.
ಯಾರಿಗೂ ಗೊತ್ತಿಲ್ಲ ಅಂದುಕೊಂಡಿರೋ ಬಂದೂಕು.
ನನಗೆ ಬಹುತೇಕ ಖಚಿತ.
ಆದರೆ ಖಂಡಿತ ಖಚಿತವಲ್ಲ.
ನಾವೆಲ್ಲ ಸಾಯಲಿದ್ದೇವೆ ಅಂತ ಬಹುತೇಕ ಖಚಿತ,
ಆದರೆ ನನಗೂ ಖಂಡಿತ ಖಚಿತವಿಲ್ಲ.
ಹೂಂ. ನಿಜ. ಜಾಣ ನೀನು.
ಈಗ, ಕೋಣೆ ಸುತ್ತಾ ನೋಡಿದರೆ, ಕೆಲವು ಕೆಟ್ಟ ಮನುಷ್ಯರು ಇದ್ದಾರೆ.
ಗೂಂಡಾಗಳು, ಡಕಾಯಿತರು, ಅಪರಾಧಿಗಳು.
ಅಂತಹವರು ಸತ್ತರೆ ದ ಸ್ಪೈಡರ್ ತಲೆನೂ ಕೆಡಿಸಿಕೊಳ್ಳಲ್ಲ.
ಅಲ್ವಾ?
ಆದರೆ ಒಬ್ಬರನ್ನು ಬಿಟ್ಟು.
ಒಬ್ಬ ಅಮಾಯಕರು,
ದ ಸ್ಪೈಡರ್ ಅವರು ಸಾಯೋದನ್ನು ಕಂಡರೆ ಸುಮ್ಮನೆ ಕೈಕಟ್ಟಿ ಕೂರಲ್ಲ.
ಸಾಕು, ನನಗಿದು ಇಷ್ಟವಾಗುತ್ತಿಲ್ಲ.
- ಇಷ್ಟ ಆಗುವಂತಹದ್ದಲ್ಲ ಇದು. - ನಿಜ ಹೇಳುತ್ತಿದ್ದೇನೆ. ಇದು ತಮಾಷೆಯಲ್ಲ.
ಖಂಡಿತ ಅಲ್ಲ.
ನಿನ್ನನ್ನು ಕಳೆದುಕೊಂಡರೆ ನನಗೇ ನಷ್ಟ.
ವ್ಯವಹಾರ ಹಾಳಾಗುತ್ತೆ, ಹೃದಯ ಒಡೆಯುತ್ತೆ.
ನೀನು ನನಗೆ ಎಷ್ಟು ಖುಷಿ ಕೊಡುತ್ತೀಯ ನಿನಗೂ ಗೊತ್ತು.
ಆದರೆ ನನಗೆ ಕಾಣುವಂತೆ,
ಇದರಿಂದ ಮಾತ್ರ ನನ್ನ ಸಂಶಯ ದೂರ ಆಗೋದು.
ನನ್ನನ್ನು ಬಿಡು, ಫಿನ್. ಈಗಲೇ!
ಅಬ್ಬಬ್ಬಾ, ಇದು ನಗರದ ಅತ್ಯುತ್ತಮ ಪ್ರದರ್ಶನ.
ನಾನು ಇವಳನ್ನು ಕೊಲ್ಲಲು ಆದರೆ,
ನೀನು ಕೇವಲ ಬೆನ್ ರೈಲಿ, ತನ್ನ ಬಗ್ಗೆ ಮಾತ್ರ ಯೋಚಿಸುವ
ಒಬ್ಬ ಖಾಸಗಿ ಪತ್ತೇದಾರಿ.
ನೀನು ಸ್ಪೈಡರ್ ಆಗಿದ್ದರೆ,
ನಾನು ಗುಂಡು ಹಾರಿಸೋ ಮುನ್ನ ನೀನು ನನ್ನನ್ನು ತಡೆಯುವೆ.
ಕೇಳು.
ಅವನು ನನ್ನನ್ನು ಉಳಿಸಲ್ಲ.
ಅವನು ಕೆಟ್ಟ ಮನುಷ್ಯ ಎಂಬ ಕಾರಣಕ್ಕಲ್ಲ.
ಮತ್ತೆ ಯಾಕೆ?
ಪರವಾಗಿಲ್ಲ ಚಿನ್ನ, ಸತ್ಯಕ್ಕಾಗಿ ಕಾಯುವೆ.
ನಾನವನ ಹೃದಯ ಒಡೆದ ಕಾರಣಕ್ಕೆ.
ಯಾಕೆ ಹಾಗೆ ಮಾಡಿದೆ?
ನಿನಗೆ ಗೊತ್ತು.
ನಿನ್ನ ಬಾಯಿಂದ ಕೇಳಬೇಕು ನನಗೆ.
ಯಾಕೆಂದರೆ ನನಗೆ ಫ್ಲಿಂಟ್ ಅಂದರೆ ಇಷ್ಟ.
ನನಗೆ ಅವನ ಮೇಲೆ ಪ್ರೀತಿ.
ಅವನನ್ನು ಉಳಿಸೋ ಆಸೆ ಇತ್ತು.
ಅದಕ್ಕಾಗಿ ಯಾರಿಗೆ ನೋವು ಮಾಡಿದೆ ಅನ್ನೋ ಬಗ್ಗೆಯೂ ಚಿಂತಿಸಲಿಲ್ಲ.
ಬಿಡು, ಕಡೇ ಪಕ್ಷ ತಪ್ಪು ಒಪ್ಪಿಕೊಂಡಳು.
ನಿಜ, ತಪ್ಪು ಒಪ್ಪಿಕೊಂಡೆ.
ನನಗೆ ಈ ಮುಚ್ಚುಮರೆ ಸಾಕಾಗಿದೆ, ಸುಳ್ಳು ಹೇಳಿ ಸಾಕಾಗಿದೆ.
- ಉಳಿದ ಸತ್ಯ ಬಾಯಿ ಬಿಡಲಾ? - ಕ್ಯಾಟ್, ಬೇಡ.
ನಾನು ಹಾಗೆ ಮಾಡಿದ್ದು ಫ್ಲಿಂಟ್‌ನನ್ನು ಉಳಿಸಲು ಮತ್ತು ನಿನ್ನನ್ನು ಕೊಲ್ಲಲು.
ಕೊಲ್ಲಲೇಬೇಕು ಅಂತ.
- ಹಾಗಾದರೆ, ಆಡಿಸನ್‌ಗೆ ಹಣ ನೀಡಿದ್ದು ನೀನು. - ಹೌದು.
ಮೇಯರ್‌ಗೆ ಮದ್ಯ ವಿನಿಮಯದ ಬಗ್ಗೆ ತಿಳಿಸಿದ್ದೂ ನೀನೇ.
ಹೌದು.
ನೀನೇ ದ್ರೋಹ ಬಗೆದವಳು.
ಹೌದ, ಮುಂದುವರೆ, ನನ್ನನ್ನು ಕೊಲ್ಲು.
ಆದರೆ ನನ್ನ ಸಾವು ನೋಡಬೇಕು ಅನ್ನೋ ಕಾರಣಕ್ಕೆ ಕೊಲ್ಲು,
ಬೆನ್ ಬಗ್ಗೆ ನಾನು ಏನೋ ಸಾಬೀತುಪಡಿಸುವೆ ಅನ್ನೋ ಕಾರಣಕ್ಕೆ ಅಲ್ಲ.
ಅವನು ಮಾಡಿದ ಒಂದೇ ತಪ್ಪು, ಇಂತಹ ಸನ್ನಿವೇಶದಲ್ಲಿ ಸಿಕ್ಕಿಬಿದ್ದದ್ದು.
ನೋಡಿದೆಯಾ, ರೈಲಿ,
ಅದು ಬಹುತೇಕ ಖಚಿತ
ಮತ್ತು ಖಂಡಿತ ಖಚಿತದ ನಡುವಿನ
- ವ್ಯತ್ಯಾಸ. - ಬೇಡ!
ನಾನು ತಪ್ಪು ಸಮಯದಲ್ಲಿ ತಲುಪಿದೆನಾ?
ಖಂಡಿತ ಇಲ್ಲ.
ಸಿಲ್ವರ್‌ಮೇನ್ ನಮಗೆ ಅಬಲೆ ಹೆಂಗಸನ್ನು ಹೇಗೆ ಕೊಲ್ಲೋದು ಅಂತ ಹೇಳಿಕೊಡುತ್ತಿದ್ದ.
ಕ್ಷಮಿಸು.
ಹಾಳಾಗಿ ಹೋಗು.
ಎಂತಹ ಅದ್ಭುತ ಇದು.
ಅಷ್ಟು ಹತ್ತಿರ ಬಂದರೆ ಸಾಕು.
- ಎಲ್ಲಾ ಹೇಗಿದೆ, ರೈಲಿ? - ಅದ್ಭುತವಾಗಿದೆ.
ನೋಡು, ನೀನು ಬರಲು ಹೇಳಿದೆ, ನಾನು ಬಂದೆ. ನಿನಗೇನು ಬೇಕು?
ಇಷ್ಟ ಆಯಿತು. ನೇರವಾಗಿ ವಿಷಯಕ್ಕೆ ಬಂದಿದ್ದು.
- ಬಾ ಮಾತಾಡೋಣ. - ಹೂಂ, ಹೇಳು.
ನೀನು ಮೇಯರ್‌ಗಾಗಿ ಕೆಲಸ ಮಾಡುತ್ತಿದ್ದೀಯ ಅಂತ ನನಗೆ ಖಂಡಿತ ಅನಿಸಲ್ಲ.
ನೀನು ತುಂಬಾ ಜಾಣ ಮತ್ತು ಅವನು ತುಂಬಾ ಕೋಣ.
ಹಾಗಾಗಿ ಬಂದು ನನಗಾಗಿ ಕೆಲಸ ಮಾಡು.
ನಮ್ಮನ್ನು ಸೋಲಿಸಲು ಆಗಲ್ಲ, ಆದರೆ ಸೇರಬಹುದಲ್ಲಾ?
ಸೋಲಿಸಲು ಆಗಲ್ಲ ಅಂದವರು ಯಾರು?
ನಾನು ಹೇಳಿದೆ.
ನಾನೂ ಕೂಡ.
ಕ್ಷಮಿಸಿ.
ನೀವಿಬ್ಬರೂ ಮರೆತಿರಾ, ನಾನು ಸ್ಪೈಡರ್, ನಿಮ್ಮಿಬ್ಬರನ್ನೂ ಸುಲಭವಾಗಿ ಸೋಲಿಸಿದವನು.
ಅದು, ಹದ್ದು ಮೀರುತ್ತಿದ್ದೇನೆ ಅಂದುಕೊಳ್ಳಬೇಡ, ಮಿಸ್ಟರ್ ಬರ್ನ್ ಅವರ ಮಾತನ್ನು ಒಮ್ಮೆ ಕೇಳು.
ಏನಂದೆ? ಸಿಲ್ವರ್‌ಮೇನ್ ಮಾತನ್ನು ನಾನು ಕೇಳಬೇಕಾ?
ಹೇಳುತ್ತಿದ್ದೇನೆ ಅಷ್ಟೇ, ಪ್ರಾಮಾಣಿಕವಾಗಿ ಹೇಳಬೇಕೆಂದರೆ,
ನೀನು ಮೊದಲಿನಷ್ಟು ಯುವಕನಾಗಿ ಉಳಿದಿಲ್ಲ.
ನನ್ನದು ಕಟ್ಟುಮಸ್ತು ದೇಹ. ಗಟ್ಟಿಮುಟ್ಟು. ಚೈತನ್ಯಭರಿತ.
ಸಲಹೆ ಅಷ್ಟೇ,
ಲಾನಿ ಲಿಂಕನ್ ಜೊತೆ ನಡೆದ ಹೊಡೆದಾಟದಿಂದ ಚೇತರಿಸಿಕೊಳ್ಳೋ ಮೊದಲೇ
ಮತ್ತೊಂದು ಹೊಡೆದಾಟಕ್ಕೆ ನೀನು ಇಳಿಯೋದು ಒಳ್ಳೆಯದಲ್ಲವೇನೋ ಅನಿಸುತ್ತೆ.
ಹೂಂ. ಸ್ವಲ್ಪ ವಿಶ್ರಾಂತಿ ತಗೊಂಡು, ವಿರಮಿಸಿ ಯೋಚಿಸು.
ಸರಿ.
ನೀನು ಇವನಿಗೆ ಪ್ರತಿವಿಷವನ್ನು ಕೊಡು, ಅವನು ನನಗೆ ನನ್ನ ಹಣ ಕೊಡಲಿ,
- ಆಮೇಲೆ ನಾವೆಲ್ಲ ನಮ್ಮ ದಾರಿ ನೋಡಿಕೊಳ್ಳೋಣ. - ಹೂಂ.
ಅಬ್ಬಬ್ಬಾ.
ಸ್ವಾರಸ್ಯಕರವಾಗಿದೆ.
ಎಷ್ಟು ಕಥಾಹಂದರಗಳು.
ಇನ್ನೊಂದು ಕಥೆ ಸೇರಿಸೋಣವೇ?
ಇವಳು ಹೊರಗೆ ನಿಂತಿದ್ದಳು.
- ಕ್ಷಮಿಸು, ಬೆನ್. ನಾನು ಹೀಗೆ-- - ಬಾಯಿ ಮುಚ್ಚು.
ಇವಳ ಬಳಿ ಏನು ಸಿಕ್ಕಿತು ನೋಡಿ.
ಏನು, ಸುಮ್ಮನೆ ಅದನ್ನು ಒಳತರಬೇಕಿತ್ತಾ? ಅದು ಪೆದ್ದುತನ ಆಗುತ್ತಿತ್ತು.
ನಿಜ, ಇದು ತುಂಬಾ ಜಾಣತನ.
ಮತ್ತೆ, ಇದೇನಾ ಅಷ್ಟು ದೊಡ್ಡ ವಿಷಯವಾಗಿದ್ದು?
ಅದನ್ನು ಇಲ್ಲಿಗೆ ತಾ.
ಹಾಂ, ಹಾಂ. ಒಂದು ನಿಮಿಷ.
ಈಗ ಹೇಗನಿಸುತ್ತಿದೆ?
ಯಾಕೆ ಹಾಗೆ ಮಾಡಿದೆ?
ಕೆಲಸ ಮಾಡುತ್ತಾ ನೋಡಲು.
ಹೂಂ. ಕೆಲಸ ಮಾಡುತ್ತೆ.
ಅವನ್ನು ಕೊಡು, ಗೆಳೆಯ.
ಏನು, ಇವನ್ನಾ?
ಹೂಂ. ಏನೂ ಆಟವಾಡದೆ.
ಆದರೆ ನನಗೆ ಆಡಬೇಕು ಅಂದರೆ?
"ಯಾಕೆ ಕೊಡಲಿ" ಅನ್ನೋ ಆಟ.
ನಾನು ಯಾರಿಗೂ ಸಮಜಾಯಿಷಿ ಹೇಳಲ್ಲ.
ನಿನಗೂ ಹೇಳಲ್ಲ, ಬೇರೆಯವರಿಗೂ ಹೇಳಲ್ಲ.
ಈಗ ಅದನ್ನು ಕೊಡು.
ದ ಸ್ಪೈಡರ್ ಬಗ್ಗೆ ಇನ್ನು ಭಯ ಬೇಕಿಲ್ಲ.
ಮತ್ತೆ, ನಿನಗೆ ಯಾಕೆ
ಇದರಲ್ಲಿರುವುದರ ಮೇಲೆ ಅಷ್ಟು ಆಸಕ್ತಿ?
ಯಾಕೆಂದರೆ, ನಿನಗೆ ನಮ್ಮನ್ನು ನಿಯಂತ್ರಿಸಬೇಕು.
ನಿನಗೆ ನಮ್ಮ ಮೇಲೆ ಅಧಿಕಾರ ಚಲಾಯಿಸಬೇಕು.
ಫ್ಲಿಂಟ್. ಇವನನ್ನು ಸ್ವಲ್ಪ ನೋಡಿಕೋ.
ಇಲ್ಲದಿದ್ದರೆ, ನಾನು ಈ ಕೊನೆ ಎರಡು ಮದ್ದುಗಳನ್ನು ಒಡೆದುಹಾಕುವೆ.
- ಅಲ್ಲಿಗೆ ಮುಕ್ತಾಯ ಅಂದುಕೊಳ್ಳೋಣ. - ಫ್ಲಿಂಟ್.
ನೀನು ಇನ್ನೂ ನನ್ನ ಕಡೆಯವನೇ. ನೀವಿಬ್ಬರೂ.
ನಾನು ಅವಳಿಗೆ ಏನೂ ಆಗಲು ಬಿಡಲ್ಲ ಅಂತ ನಿನಗೂ ಗೊತ್ತು.
ಏನು ಮಾಡಬೇಕು ಅಂತಲೂ ನಿನಗೆ ಗೊತ್ತು.
ಹೌದಾ?
ಅವನ ಪ್ರೇಯಸಿಗೆ ಏನು ಮಾಡಬೇಕು ಅಂತ ಗೊತ್ತಿತ್ತು.
ನಿನಗೆ ಧೈರ್ಯ ಇರಲಿಲ್ಲ ಅಷ್ಟೇ.
ಜಾಗ್ರತೆ.
ಅವನು ನಿನ್ನ ಗೆಳೆಯನಲ್ಲ, ಫ್ಲಿಂಟ್.
ಅವನು ನಿನ್ನ ಬಾಸ್ ಕೂಡ ಅಲ್ಲ.
ಅವನು ನಿನ್ನ ಸೂತ್ರಧಾರಿ,
ನಿನ್ನನ್ನು ಗೊಂಬೆಯಂತೆ ಕುಣಿಸುತ್ತಿರುವವ.
ಆದರೆ ಯಾಕೆ ಅವನಿಗೆ ಆ ಹಕ್ಕು?
ಅವನನ್ನು ನೋಡು.
ಅವನು ವಿಶೇಷ ವ್ಯಕ್ತಿ ಏನಲ್ಲ.
ದುಬಾರಿ ಸೂಟು ಧರಿಸಿರುವ ಒಬ್ಬ ಮುದುಕ ಅಷ್ಟೇ.
ಅಧಿಕಾರದಲ್ಲಿರಲು ಹೆಣಗುತ್ತಿರುವವ.
ನಾಲಗೆ ಮೇಲೆ ಹಿಡಿತ ಇರಲಿ, ಹುಡುಗ.
ಇದೇ ಅದರಿಂದ ಬರೋ ಕೊನೆ ಮಾತಾಗಿರಬಹುದು.
ಈಗ, ಮುಖವಾಡದ ಹಿಂದಿನ ಮುಖ ನೋಡೋಣ.
- ಏನಿದು? - ಪತ್ರಕರ್ತ.
ಅಬ್ಬಾ--
ರಾಬಿ? ಎದ್ದೇಳು.
ಬಗ್ಗು!
ಬೆನ್, ನಿನ್ನ ಹಿಂದೆ!
ಓಹ್, ಬೆನ್.
- ರಾಬಿ. ರಾಬಿ. ಆರಾಮಿದ್ದಾನಾ? - ಹೌದು ಅನಿಸುತ್ತೆ.
ನಿನಗೆ ಯಾಕೆ ಈ ಕೆಲಸ ಇಷ್ಟವಿಲ್ಲ ಅಂತ ಅರ್ಥ ಆಯಿತು.
ಹಾಯ್, ಹುಡುಗರೇ. ಕುಡಿಯುವಿರಾ?
- ಅದು ಸ್ಪೈಡರ್ ಅಲ್ವಾ? - ಇಲ್ಲಿ ಏನು ನಡೆಯುತ್ತಿದೆ?
ಬಾರೋ ಬಾರೋ ಮಳೆರಾಯ ಜೇಡರ ಬಲೆಯ ಬೀಳಿಸೋಣ
ಅಲ್ಲಿ ನೋಡಿ.
ಸರಿ.
ಪ್ರಯತ್ನಿಸಿ ನೋಡೋಣ.
ಬಂದು ಹಿಡಿಯಿರಿ.
ಅಯ್ಯೋ ದೇವರೇ.
ನಿನಗಾಗಿ ಇಷ್ಟೆಲ್ಲ ಮಾಡಿದರೂ,
ನನಗೇ ದ್ರೋಹ ಬಗೆದೆ ನೀನು. ಬೇಜಾರಾಯಿತು ತಿಳಿದು.
ನಿನಗೆ ಬೇಜಾರಾಗಿದ್ದು ನಾನು ಅಂತ ತಿಳಿಯದಿದ್ದದ್ದು.
ಇದು ಆ ಹಲ್ಲಿನ ವೈದ್ಯನಿಗಾಗಿನಾ?
ನೀನು ಅವನೊಂದಿಗೆ ಎಂದೂ ಖುಷಿಯಾಗಿ ಇರುತ್ತಿರಲಿಲ್ಲ.
ಯಾವುದೋ ನ್ಯೂ ಜೆರ್ಸಿ ಉಪನಗರದಲ್ಲಿ ಹುಳುಕು ಹಲ್ಲು ತುಂಬುತ್ತಾ ಇರುತ್ತಿದ್ದೆ.
ಅವನನ್ನು ಕೊಂದು ನಿನ್ನ ಜೀವ ಉಳಿಸಿದೆ.
ಮೊದಲು ಆ ಹಲ್ಲಿನ ವೈದ್ಯ, ಆಮೇಲೆ ಆ ಫ್ಲಿಂಟ್.
ನಿನಗೆ ಸರಿಯಾದವರನ್ನು ಹುಡುಕಲು ಬರಲ್ಲ, ಅಲ್ವಾ?
ನಿಜ.
ನನಗೆ ನನ್ನ ಪುರುಷರು,
ನನ್ನ ಉಡುಗೆಗಳು, ನನ್ನ ಹಾಡುಗಳು
ಎಲ್ಲವನ್ನೂ ಸರಿಯಾಗಿ ಆರಿಸಲು ಬರುತ್ತೆ.
ಸುಳ್ಳಿ. ನಿನಗೆ ಬಿಟ್ಟಿ ಸಂಬಳ ಇಷ್ಟವಾಗುತ್ತಿತ್ತು.
ನನ್ನ ಕಾಳಜಿ ಇಷ್ಟ ಆಗುತ್ತಿತ್ತು.
ಊಟ ಹಾಕಿ, ಅಲಂಕಾರ ಮಾಡಿ, ಮೇಲಿಂದ ಕೆಳಗೆ ಬಣ್ಣ ಹಚ್ಚಿ.
ಸ್ವಲ್ಪವೂ ಕೆದರದ ಕೂದಲು.
ಯಾವ ಚಿಂತೆಯೂ ಇಲ್ಲದೆ ವೇದಿಕೆಯ ಮೇಲೆ ಕಳೆದ ಸಮಯ.
ಎಲ್ಲರ ಹೊಗಳಿಕೆ.
"ಎಂದೂ ಸಾಕು ಅನ್ನಬೇಡ." ಅದನ್ನೇ ಅಲ್ವಾ ನೀನು ಹೇಳಿದ್ದು?
"ಸಿಕ್ಕಿದಷ್ಟು ಸಾಕು ಅನ್ನಬೇಡ."
ನನಗೆ ಒಂದೇ ವಿಷಾದವೆಂದರೆ
ನಿನ್ನನ್ನು ಒಮ್ಮೆ ಮಾತ್ರ ಕೊಲ್ಲಲು ಆಗೋದು.
ನಿಜ ಏನೆಂದರೆ, ಚಿನ್ನ,
ನಿನ್ನ ಕೈಯಾರೆ ಸತ್ತದ್ದು ನನಗೆ ಖುಷಿ.
ಎದ್ದೇಳು.
ನಾನು ನಿನಗೆ ಧನ್ಯವಾದ ಹೇಳಬೇಕು.
ಫ್ರಾನ್ಸ್‌ನಲ್ಲಿ ನಿನ್ನ ಜೀವ ಉಳಿಸಿದ್ದಕ್ಕಾ?
ನಿಜ ಹೇಳಬೇಕೆಂದರೆ…
ಈಗ ಅದರ ಬಗ್ಗೆ ಪಶ್ಚಾತ್ತಾಪ ಆಗುತ್ತಿದೆ.
ಇಲ್ಲ, ಇಲ್ಲ, ಇಲ್ಲ, ಇಲ್ಲ.
ನನಗೆ ಬೇಕಿದ್ದ ಒಂದೇ ಒಂದು ವಿಷಯವನ್ನು ನನಗೆ ನೀಡಿದ್ದಕ್ಕೆ.
ಈಗ ನನ್ನನ್ನು ನೋಡು, ಅಮ್ಮ!
ನಾನೊಬ್ಬ ತಾರೆ!
ನೀನು ತಾರೆ ಅಲ್ಲ.
ಆದರೆ ನಿನಗೆ ಹುಷಾರಿಲ್ಲ.
ಮತ್ತು ನಿನ್ನ ಶಕ್ತಿ ಹೆಚ್ಚಾದಷ್ಟೂ, ನಿನ್ನ ಆರೋಗ್ಯ ಹೆಚ್ಚು ತಪ್ಪುತ್ತೆ.
ಆದರೆ ನಾನು ಸಹಾಯ ಮಾಡಬಲ್ಲೆ.
ಬೇಕಿಲ್ಲ, ಗೆಳೆಯ.
ನಿನ್ನ ಚಿಕಿತ್ಸೆ ಮೂರ್ಖರಿಗಾಗಿಯೇ ಇರಲಿ.
ನಿನ್ನ ಹಿಂದೆ!
ಇದು ಒಳ್ಳೆಯದಲ್ಲ.
ದ ಸ್ಪೈಡರ್, ಹಾಂ?
ನನಗೆ ನಾಯಿಯಂತೆ ಕಾಣುತ್ತಿದ್ದೀಯ.
ಅದೂ ಕಜ್ಜಿ ನಾಯಿಯಂತೆ.
ಹೇ, ಅವನು ಒದ್ದಾಡೋದು ನೋಡಿ.
ಎಂತಹ ದುರ್ಬಲ ವೀರ.
ನೀನು ಬೇಕಿದ್ದದ್ದು ಸಾಬೀತುಪಡಿಸಿ ಆಯಿತು.
ತಮಾಷೆ ಮಾಡುತ್ತಿದ್ದೀಯಾ?
ಇದಕ್ಕಾಗಿ ಜೀವಮಾನ ಪೂರ್ತಿ ಕಾದಿದ್ದೇನೆ.
ನನ್ನ ಬ್ರಾಡ್ವೇ ಪ್ರದರ್ಶನ!
ತುಂಬಿದ ಸಭಾಂಗಣ.
ತುಂಬಿದ ಪ್ರೇಕ್ಷಕರು, ನಿಲ್ಲಲು ಮಾತ್ರ ಸ್ಥಳ.
- ಥೂ. - "ಥೂ" ನೀವು.
ಸ್ಪೈಡರ್‌ಗೆ ವಿದಾಯ ಹೇಳಿ, ಎಲ್ಲರೂ.
ನಿಲ್ಲಿಸು!
ಚಿನ್ನ.
ನೀನು ಗುಂಡು ಹಾರಿಸುತ್ತೀಯ ಅಂತ ನನಗೆ ಖಂಡಿತ ಅನಿಸಲ್ಲ.
ಅಯ್ಯೋ ಪಾಪ.
ಬೇಡ!
ನೋಡ್ರಪ್ಪೋ ನೋಡಿ.
ಮಹಿಳೆಯರೇ, ಮಹನೀಯರೇ, ನಿಮ್ಮ ಅದೃಷ್ಟ ಖುಲಾಯಿಸಿದೆ.
ಇಂದು ದುಪ್ಪಟ್ಟು ಪ್ರದರ್ಶನ,
ಪ್ರಸ್ತುತಪಡಿಸುತ್ತಿರುವೆ ನಿಮ್ಮ ನಾಯಕ, ಮೆಗಾವಾಟ್,
ದ ಸ್ಯಾಂಡ್‌ಮ್ಯಾನ್ ವಿರುದ್ಧ.
ಅವನಿಗೆ ತನ್ನ ಹೊಸ ಹೆಸರು ಇಷ್ಟವಾದಂತಿಲ್ಲ.
ಪ್ರದರ್ಶನ ಕೊನೆಯ ಹಂತ ತಲುಪಿದೆ.
ಕೊನೆಯ ದೃಶ್ಯ.
"ಶುಭ ರಾತ್ರಿ, ಮುದ್ದು ರಾಜಕುಮಾರ."
"ಅಪ್ಸರೆಯರ ಜೋಗುಳದಲಿ ನೆಮ್ಮದಿಯ ನಿದ್ದೆ ಬರಲಿ."
- ಅದ್ಭುತ, ಸ್ಪೈಡರ್. - ಶಭಾಷ್!
ನನ್ನ ಬಳಿ ಇನ್ನೂ ಒಂದು ಉಳಿದಿದೆ.
- ಯಾಕೆ? - ಯಾಕೆ ಅಂತ ನಿನಗೆ ಗೊತ್ತು.
ಅವನಿಗೂ ಗೊತ್ತು.
ಅದ್ಭುತ, ಸ್ಪೈಡರ್.
- ಮರಳಿ ಸ್ವಾಗತ. - ನೀವು ಬಂದದ್ದು ಸಂತೋಷ.
ಥ್ಯಾಂಕ್ಸ್.
ಫಿನ್ ಸಿಲ್ವರ್‌ಮೇನ್ ಬರ್ನ್ ಅವರ ಆತ್ಮಕ್ಕೆ ಶಾಂತಿ ಸಿಗಲಿ.
ಆರಾಮಾಗಿರುವಂತಿದೆ.
ಎಲ್ಲ ನಿನ್ನಿಂದಾಗಿ.
ಒಂಟಿಯಾಗಿ ಅವನ ಬಳಿ ಮಾತಾಡಬಹುದಾ?
ಸರಿ.
ನನಗೆ ಫ್ಲಿಂಟ್ ಇಷ್ಟ,
ಇನ್ನೊಂದು ಜಗತ್ತಿನಲ್ಲಿ ಬಹುಶಃ ನಾನು ನಿನ್ನ ಜೊತೆ ಓಡಿಹೋಗುತ್ತಿದ್ದೆ.
ನಿನಗದು ಗೊತ್ತು, ಅಲ್ವಾ?
ಒಬ್ಬ ವ್ಯಕ್ತಿಯನ್ನು ಬಳಸಿಕೊಳ್ಳೋದು ತಪ್ಪು.
ಆದರೆ ಒಬ್ಬ ಜೊತೆಯಾಗುವಾಗ ಇನ್ನೊಬ್ಬನನ್ನು ಹೀಗೆ ಆಡಿಸೋದು
ಅದಕ್ಕಿಂತ ದೊಡ್ಡ ತಪ್ಪು.
- ನೀನು ನರಕ ಸೇರುವೆ, ಬೆನ್. - ನಾನು ನರಕ ಸೇರಿಯಾಗಿದೆ.
ನಿನ್ನ ಆಗಮನಕ್ಕೆ ಕಾಯುವೆ.
ಧನ್ಯವಾದ!
ಧನ್ಯವಾದ, ನ್ಯೂ ಯಾರ್ಕ್!
ನಿಮ್ಮ ಮೇಯರ್ ಆಗಿದ್ದು ನನಗೆ ಸಂತೋಷ!
ನೀವು ನನ್ನಲ್ಲಿ ನಂಬಿಕೆ ಇಟ್ಟಿರಿ, ನಾನು ನಿಮಗಾಗಿ ಕೆಲಸ ಮಾಡುವೆ!
ನನಗಿನ್ನೂ ಅವನು ಯಾವ ಪಕ್ಷದವನು ಅಂತ ಗೊತ್ತಿಲ್ಲ.
ನೀನು ಮತ ಹಾಕಿದಾಗ ಅದರಲ್ಲಿ ಏನು ಬರೆದಿತ್ತು?
"ಹೊಲಸಿಗಾಗಿ ಮತ ಹಾಕಿ" ಅಂತ ಇದ್ದಲ್ಲಿ ಒತ್ತಿ ಬಂದೆ.
ನೋಡಿದಿರಾ?
ಎಷ್ಟು ಅಲ್ಲಾಡುತ್ತೆ ನೋಡಿದಿರಾ? ಅದನ್ನು ಸರಿ ಮಾಡಿ.
ಕೇಳಿತಲ್ಲಾ? ಅಲುಗಾಟ ಬೇಡ.
ಅಲುಗಾಡೋ ಮೇಜಿನ ಮೇಲೆ ನಾನು ಗಣಿತ ಹೇಗೆ ಕಲಿಯೋದು?
ಮತ್ತೆ ತವರಿಗೆ.
ಜೋ ರಾಬರ್ಟ್ಸನ್ - ಮುಖ್ಯ ಸಂಪಾದಕ
ಮೋರಿಸ್ ಎರಡನೇ ಅವಧಿಗೂ ಮೇಯರ್
ಇಷ್ಟೆಲ್ಲಾ ಆದ ಮೇಲೆ, ನನಗೆ ಸುದ್ದಿಪತ್ರಿಕೆ ನಡೆಸಲು ಸಿಕ್ಕಿತು, ಮೋರಿಸ್ ಚುನಾವಣೆ ಗೆದ್ದರು,
ಫ್ಲಿಂಟ್‌ಗೆ ಹುಡುಗಿ ಸಿಕ್ಕಳು, ಜಾನೆಟ್‌ಗೆ ಕಚೇರಿ ಸಿಕ್ಕಿತು.
ನಿನಗೇನು ಸಿಕ್ಕಿತು?
ಹೊಸ ಜೀವನ?
ನನಗೆ ಒಳ್ಳೆ ತಿಂಡಿ ಸಿಕ್ಕರೆ ಸಾಕು.
ದೂರವಾಣಿ ಕೆಲಸ ಮಾಡುತ್ತಿದೆ.
ರೈಲಿ-ರೂಯಿಸ್ ಇನ್ವೆಸ್ಟಿಗೇಷನ್ಸ್?
ಖಂಡಿತ, ನಾವು ತೆರೆದಿದ್ದೇವೆ. ನೀವು ನಮ್ಮ ಬಳಿ…
ನಿಮ್ಮ ಅದೃಷ್ಟ ಚೆನ್ನಾಗಿದೆ. ಈಗಷ್ಟೇ 2:00 ಗಂಟೆಯ ಭೇಟಿ ರದ್ದಾಗಿದೆ.
ಅದ್ಭುತ.
ಆಮೇಲೆ ಸಿಗೋಣ.
2:00 ಗಂಟೆ ಯಾಕೆ?
ನಾವು ನಿರತರಾಗಿರುವಂತೆ ಕಾಣುತ್ತೆ.
ಅಲ್ಲದೆ, ನನಗೆ ಹಾಟ್‌ಡಾಗ್ ತಿನ್ನಬೇಕು.
ರಾಬಿ ಕೊಡಿಸುತ್ತಿದ್ದಾನೆ.
ಏನು? ಈಗ ನಿನ್ನದೇ ಆದ ಸುದ್ದಿಪತ್ರಿಕೆ ಇದೆ.
ಹೂಂ. ಆದರೆ ಬ್ಯೂಗಲ್‌ನಲ್ಲಿ ಇದಕ್ಕಿಂತ ಹೆಚ್ಚು ಸಂಬಳ ಬರುತ್ತಿತ್ತು.
ಏನಿದು. ರಾಬರ್ಟ್ಸನ್? ನನಗೊಂದು ಹಾಟ್‌ಡಾಗ್ ಕೊಡಿಸಲು ಆಗಲ್ವಾ?
ರೈಲಿ ಮತ್ತು ರೂಯಿಸ್ ಖಾಸಗಿ ಪತ್ತೇದಾರಿಗಳು
ಉಪ ಶೀರ್ಷಿಕೆ ಅನುವಾದ: ಅನುರಾಧ
ಸೃಜನಶೀಲ ಮೇಲ್ವಿಚಾರಕರು ಸುಬ್ಬಯ್ಯ ಕೆಜಿ